## Uredba o mjerilima za naknadu za rad odnosno plaću povjerenika Vlade Republike Hrvatske

### NN 18/2002 (27.2.2002.), Uredba o mjerilima za naknadu za rad odnosno plaću povjerenika Vlade Republike Hrvatske

# VLADA REPUBLIKE HRVATSKE

if !supportEmptyParas endif

421

Na teme­lju članka 29. Zakona o Vladi Republike Hrvatske (»Narodne
novine«, br. 101/98, 15/2000 i 117/2001), a u vezi s člankom 87. i člankom 90.
Zakona o lokalnoj i područnoj (re­gionalnoj) samoupravi (»Narodne novine«, br.
33/2001 i 60/2001), Vlada Republike Hrvatske je na sjednici održanoj 21. ve­ljače
2002. godine donijela

## UREDBU

### O MJERILIMA ZA NAKNADU ZA RAD ODNOSNO PLAĆU POVJERENIKA VLADE REPUBLIKE HRVATSKE

Članak 1.

Ovom Uredbom uređuju se mjerila za određiva­nje naknade za rad odnosno
plaću povjerenika Vlade Republike Hrvatske u jedinicama lokalne i područne (re­gionalne)
samouprave, ako predstavničko tijelo nije konstituirano ili je raspušteno pod
uvjetima utvrđenim zakonom, odnosno ako u jedinici lokalne ili po­dručne samouprave
nisu provedeni redovni lokalni izbori.

Članak 2.

Povjerenik dužnosti u pravilu, obnaša bez zasniva­nja radnog odnosa u
jedinici lokalne odnosno područne (re­gionalne) samouprave.

Izuzetno, ako to zahtijevaju opravdani razlozi, kao što su veličina
jedinice lokalne odnosno područne (re­gionalne) samouprave i složenost problema
u jedinici koji su doveli do imenova­nja povjerenika i slično, povjerenik može
dužnost obnašati profesionalno u radnom odnosu u jedinici lokalne odnosno
područne (re­gionalne) samouprave.

Povjerenik dužnost obnaša od dana stupa­nja na snagu rješe­nja o imenova­nju
do izbora općinskog načelnika, gradonačelnika odnosno župana.

Članak 3.

Za vrijeme obnaša­nja
dužnosti povjerenik ostvaruje pravo na naknadu za rad ako dužnost obnaša bez
zasniva­nja radnog odnosa odnosno plaću, ako svoju dužnost obnaša profesionalno
u radnom odnosu u jedinici, te naknadu materijalnih troškova i druga prava u
vezi s obnaša­njem dužnosti.

Po prestanku dužnosti
povjereniku Vlade Republike Hrvat­ske prestaje i ostvariva­nje prava utvrđenih
ovom Uredbom.

Članak 4.

Naknada za rad povjerenika
odnosno plaća povjerenika utvrđuje se množe­njem osnovice i pripadajuće­g
koeficijenta za određenu razinu jedinice lokalne odnosno područne (re­gionalne)
samouprave.

Osnovica za obračun naknade
za rad povjerenika odnosno plaće povjerenika utvrđuje se u visini osnovice za
obračun plaće državnih dužnosnika, koje imenuje Vlada Republike Hrvatske.

Koeficijenti za izračun naknade
za rad povjerenika odnosno plaću povjerenika utvrđuju se prema veličini
jedinice lokalne odnosno područne (re­gionalne) samouprave i to u:

– županiji i Gradu
Zagrebu                                            3,5

– gradu preko
100.000 stanovnika                               3,0

– gradu i općini
od 10.000 do 100.000 stanovnika        2,7

– gradu i općini
od 3.000 do 10.000 stanovnika            2,3

– gradu i općini
do 3.000 stanovnika                             1,7

Članak 5.

Naknada za rad povjerenika,
ako dužnost obnaša bez prijama u radni odnos, utvrđuje se u visini 30% iznosa
od umnoška osnovice i pripadajuće­g koeficijenta iz članka 4. ove Uredbe.

Plaća povjerenika, ako dužnost obnaša profesionalno u radnom odnosu u
jedinici lokalne odnosno područne (re­gionalne) samouprave utvrđuje se u visini
umnoška osnovice i pripadajuće­g koeficijenta iz članka 4. ove Uredbe.

Članak 6.

Vrstu i visinu materijalnih i drugih prava teme­ljem obav­lja­nja
dužnosti (troškovi prijevoza, dnevnica za službena putova­nja i druga prava)
povjerenik ostvaruje sukladno općem aktu o materijalnim pravima zaposlenih u
upravnim odjelima i stručnim službama te jedinice.

Sredstva za naknadu plaće odnosno plaću, te pripadajuća materijalna i
druga prava, koja povjerenik ostvaruje za vrijeme obnaša­nja dužnosti,
osiguravaju se u proračunu jedinice lokalne odnosno područne (re­gionalne)
samouprave za koju je imenovan.

Članak 7.

Rješe­nje o naknadi za rad povjerenika odnosno plaći povjerenika teme­ljem
mjerila iz ove Uredbe u ime Vlade Republike Hrvatske izdaje Kadrovska komisija
Vlade Republike Hrvatske.

Članak 8.

Danom stupa­nja na snagu ove Uredbe prestaje važiti Odluka o utvrđiva­nju
visine koeficijenata za izračun plaće, odnosno naknade plaće povjerenika Vlade
Republike Hrvatske (»Narodne novine«, br. 39/2000, 49/2000 i 132/2000).

Članak 9.

Ova Uredba stupa na snagu osmog dana od dana objave u »Narodnim
novinama«.

Klasa: 120-02/02-01/04
Urbroj: 5030109-02-1
Zagreb, 21. ve­ljače 2002.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 18/2002-421